CELEX: 32019D2190
Language: sk
Date: 2019-12-19 00:00:00
Title: Rozhodnutie Európskej rady (EÚ) 2019/2190 z 19. decembra 2019, ktorým sa vymenúvajú dvaja členovia Výkonnej rady Európskej centrálnej banky

20.12.2019   
               
               
                  SK
               
               
                  Úradný vestník Európskej únie
               
               
                  L 330/52
               
            
         ROZHODNUTIE EURÓPSKEJ RADY (EÚ) 2019/2190
         z 19. decembra 2019,
         ktorým sa vymenúvajú dvaja členovia Výkonnej rady Európskej centrálnej banky
         EURÓPSKA RADA,
         so zreteľom na Zmluvu o fungovaní Európskej únie, a najmä na jej článok 283 ods. 2,
         so zreteľom na odporúčania Rady Európskej únie (1),
         so zreteľom na stanoviská Európskeho parlamentu (2),
         so zreteľom na stanoviská Rady guvernérov Európskej centrálnej banky (3),
         keďže:
         
                     (1)
                  
                  
                     Pán Benoît COEURÉ bol vymenovaný za člena Výkonnej rady Európskej centrálnej banky na funkčné obdobie ôsmich rokov od 1. januára 2012. Jeho funkčné obdobie uplynie 31. decembra 2019.
                  
               
                     (2)
                  
                  
                     Pani Sabine LAUTENSCHLÄGEROVÁ bola vymenovaná za členku Výkonnej rady Európskej centrálnej banky na funkčné obdobie ôsmich rokov od 27. januára 2014. Prezident Európskej centrálnej banky informoval listom z 26. septembra 2019 predsedu Európskej rady o tom, že pani Sabine LAUTENSCHLÄGEROVÁ sa s účinnosťou od 31. októbra 2019 rozhodla odstúpiť zo svojej funkcie vo Výkonnej rade pred skončením svojho funkčného obdobia.
                  
               
                     (3)
                  
                  
                     Je preto potrebné vymenovať dvoch nových členov Výkonnej rady Európskej centrálnej banky.
                  
               
                     (4)
                  
                  
                     Európska rada si želá vymenovať pána Fabia PANETTU a pani Isabel SCHNABELOVÚ, ktorí podľa názoru Európskej rady spĺňajú všetky podmienky stanovené v článku 283 ods. 2 zmluvy,
                  
               PRIJALA TOTO ROZHODNUTIE:
         
            Článok 1
            Týmto sa za členov Výkonnej rady Európskej centrálnej banky na funkčné obdobie ôsmich rokov od 1. januára 2020 vymenúvajú:
            
                        —
                     
                     
                        pán Fabio PANETTA,
                     
                  
                        —
                     
                     
                        pani Isabel SCHNABEL.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 19. decembra 2019
            
               
                  Za Európsku radu
               
               
                  predseda
               
               C. MICHEL
            
         
         
            (1)  Ú. v. EÚ C 351, 17.10.2019, s. 1; Ú. v. EÚ C 385, 13.11.2019, s. 1.
         
            (2)  Stanoviská zo 17. decembra 2019 (zatiaľ neuverejnené v úradnom vestníku).
         
            (3)  Stanovisko z 23. októbra 2019 (Ú. v. EÚ C 373, 5.11.2019, s. 2); stanovisko z 11. decembra 2019 (zatiaľ neuverejnené v úradnom vestníku).